CELEX: 62009CA0137
Language: fi
Date: 2010-12-16 00:00:00
Title: Asia C-137/09: Unionin tuomioistuimen tuomio (toinen jaosto) 16.12.2010 (Raad van Staten (Alankomaat) esittämä ennakkoratkaisupyyntö) — Marc Michel Josemans v. Burgemeester van Maastricht (Palvelujen tarjoamisen vapaus — Tavaroiden vapaa liikkuvuus — Syrjintäkiellon periaate — Paikallisen viranomaisen toimenpide, jonka perusteella coffee shopeihin pääsevät ainoastaan Alankomaissa asuvat henkilöt — Niin kutsuttujen mietojen huumeiden pitäminen kaupan — Alkoholittomien juomien ja elintarvikkeiden pitäminen kaupan — Tavoite torjua huumeturismia ja siitä aiheutuvia haittoja — Yleinen järjestys — Kansanterveyden suojelu — Johdonmukaisuus — Oikeasuhteisuus)

19.2.2011   
            
            
               FI
            
            
               Euroopan unionin virallinen lehti
            
            
               C 55/6
            
         Unionin tuomioistuimen tuomio (toinen jaosto) 16.12.2010 (Raad van Staten (Alankomaat) esittämä ennakkoratkaisupyyntö) — Marc Michel Josemans v. Burgemeester van Maastricht
   (Asia C-137/09) (1)
   
   (Palvelujen tarjoamisen vapaus - Tavaroiden vapaa liikkuvuus - Syrjintäkiellon periaate - Paikallisen viranomaisen toimenpide, jonka perusteella coffee shopeihin pääsevät ainoastaan Alankomaissa asuvat henkilöt - Niin kutsuttujen mietojen huumeiden pitäminen kaupan - Alkoholittomien juomien ja elintarvikkeiden pitäminen kaupan - Tavoite torjua huumeturismia ja siitä aiheutuvia haittoja - Yleinen järjestys - Kansanterveyden suojelu - Johdonmukaisuus - Oikeasuhteisuus)
   2011/C 55/09
   Oikeudenkäyntikieli: hollanti
   
      Ennakkoratkaisua pyytänyt tuomioistuin
   
   Raad van State
   
      Pääasian asianosaiset
   
   
      Kantaja: Marc Michel Josemans
   
      Vastaaja: Burgemeester van Maastricht
   
      Oikeudenkäynnin kohde
   
   Ennakkoratkaisupyyntö — Raad van State (Alankomaat) — EY 12, EY 18, EY 29 ja EY 49 artiklan tulkinta — Huumeturismi — Kunnalliset järjestyssäännöt, joissa kielletään ulkomailla asuvilta pääsy coffeeshoppeihin, joissa myydään huumausaineita — Yleinen järjestys — Erilainen kohtelu
   
      Tuomiolauselma
   
   
               1)
            
            
               Kun coffee shopin pitäjä harjoittaa toimintaansa, joka muodostuu sellaisten huumausaineiden pitämisestä kaupan, jotka eivät ole toimivaltaisten viranomaisten tarkasti valvoman kaupan kohteena niiden käyttämiseksi lääkinnällisiin tai tieteellisiin tarkoituksiin, se ei voi vedota EY 12, EY 18, EY 29 tai EY 49 artiklaan riitauttaakseen pääasiassa kyseessä olevan kaltaisen kunnallisen säännöstön, jossa kielletään päästämästä tällaisiin liikkeisiin henkilöitä, jotka eivät asu Alankomaissa. Alkoholittomien juomien ja elintarvikkeiden pitämisestä kaupan näissä samoissa liikkeissä muodostuvan toiminnan osalta coffee shopin pitäjä voi vedota hyödyllisesti EY 49 artiklaan ja sitä seuraaviin artikloihin.
            
         
               2)
            
            
               EY 49 artiklaa on tulkittava siten, että pääasiassa kyseessä olevan kaltaisella säännöstöllä rajoitetaan EY:n perustamissopimuksessa vahvistettua palvelujen tarjoamisen vapautta. Kyseinen rajoitus on kuitenkin perusteltavissa tavoitteella torjua huumeturismia ja siitä aiheutuvia haittoja.
            
         
      (1)  EUVL C 141, 20.6.2009.